Virallinen lehti nro C 076 , 11/03/1998 s. 0095



KIRJALLINEN KYSYMYS E-2309/97 komissiolle esittäjä(t): Roberta Angelilli (NI) (3. heinäkuuta 1997) Aihe: Erityisvaikutuksia tutkivan eurooppalaisen oppilaitoksen rahoittaminen ESR:n varoilla Alueneuvoston päätöksellä nro 7339 Umbrian alue päätti 15. lokakuuta 1996 hyväksyä vuosille 1994 - 1996 suunnitellun 2-tavoitteen (2 kohdan 2.7 alakohta ¨ylemmän tason koulutus¨) mukaisen yhteisen ohjelmasuunnitteluasiakirjan kehyksessä annettavan rahoituksen 30 oppilaan koulutushankkeen tukemiseksi. Hanketta kutsutaan nimellä ¨Accademin europea di effetti speciali¨ (Erityisvaikutuksia tutkiva eurooppalainen oppilaitos (ensimmäinen vuosikurssi)). Tätä hanketta, jonka tarkoituksena olisi antaa oppilaille tilaisuus hankkia ¨erityisvaikutusten tarkastajan¨ ammatillisen pätevyyden, oli ehdottanut Società Consortile Parco Scientifico-Tecnologico di Terni. Hankkeen kokonaiskustannukset olisivat 1 243 000 000 Italian liiraa. Summa jaettaisiin seuraavasti: - 740 000 000 alueellisesta budjetista (joista 333 000 000 ESR:n kustantamana) - 240 000 000 oppilaiden kustantamana - 263 000 000 sponsoroituina. Kyseinen hanke vaikuttaa epäselvältä sekä tavoitteidensa että mahdollisten työllisyysvaikutustensa osalta. Perusteita on vaikea ymmärtää, sillä niiden vuoksi Umbrian alueneuvosto on pitänyt tiettyjen opettajien toimintaa varten määrättyjä kuluja hyväksyttävinä. Ottaen huomioon ESR:n huomattavan yhteisrahoitusosuuden kyseiseen hankkeeseen ja ottaen lisäksi huomioon sen, että kunkin kurssia suorittavan oppilaan maksettavaksi tuleva osuus on yli 8 miljoonaa liiraa, niin 1. eikö komissio katso tarpeelliseksi tarkistaa perusteita, jotka ovat johtaneet kyseisen rahoituksen hyväksymiseen, ja eri kulukohtien yhteensopivuutta, 2. ovatko nämä perusteet yhteensopivia yleisempien, Euroopan sosiaalirahaston toimintaa ohjaavien perusteiden kanssa, 3. onko yli 8 miljoonaa liiraa oppilaiden kustannettavaksi jättävän kurssin rahoittaminen yhteensopiva ESR:n toiminnan kanssa, 4. voiko komissio selvittää kantansa asiaan? Komission jäsenen Pádraig Flynnin komission puolesta antama vastaus (24. syyskuuta 1997) 1. & 2. Euroopan sosiaalirahaston (ESR) varainhoito perustuu yleisiin ohjelma-asiakirjoihin (yhteisön tukikehykset ja ohjelmat), joista jäsenvaltiot ja komissio neuvottelevat ja päättävät yhdessä. Komissio osallistuu yksittäisten ammatillista koulutusta koskevien ohjelmien tai yleisemmin henkilöresurssien kehittämiseen liittyvien ohjelmien seurantakomiteoiden työhön luomalla yleisiä kriteerejä, joiden perusteella jäsenvaltioiden viranomaiset valitsevat hankkeita ja panevat niitä täytäntöön. Itse kyseiset hankkeet kuuluvat ainoastaan jäsenvaltioiden toimivaltaan. Luettelo ESR:n varainhoidosta vastaavista italialaisista alueellisista virastoista ja keskusvirastoista on lähetetty arvoisalle parlamentin jäsenelle ja parlamentin pääsihteeristölle. 3. & 4. Komissio on pyytänyt asianomaista jäsenvaltiota toimittamaan tietoja arvoisan parlamentin jäsenen esiin tuomista seikoista. Kaikkien kurssille osallistuvien opiskelijoiden maksamalla summalla on rahoitettu menoja, joiden tukemista ESR:n säännökset eivät salli. Erityisvaikutuksia tutkivien asiantuntijoiden koulutukseen tarvitaan, alan erityistarpeet huomioon ottaen, korkeaa teknologiaa, alan tunnettuja tutkijoita ja monimuotoista hallintoa.